Skapandi skólastarf | Listaháskóli Íslands
Fyrir hver er námskeiðið: Námskeiðið hentar fyrir þau sem hafa áhuga á að kynna sér hugmyndafræði og framkvæmd skapandi skólastarfs. Valnámskeið í meistaranámi í listkennslu.
Í námskeiðinu er fjallað um nám og kennslu út frá sköpun sem einum af grunnþáttum menntunar. Einnig út frá lykilhæfni eins og hún er skilgreind í námskrám sem; tjáning og miðlun, skapandi og gagnrýnin hugsun, sjálfstæði og samvinna og ábyrgð og mat á eigin námi.
Farið verður yfir kennsluaðferðir sem ganga út á virkt nám, verkefnatengda nálgun og samþættingu námsgreina. Sjónum verður sérstaklega beint að stafrænni tækni og þeim möguleikum sem hún býður upp á til sköpunar og miðlunar í skólastarfi og getur nýst til að dýpka reynslu nemenda í öllu námi þeirra. Einnig verður farið yfir hvernig standa má að endurgjöf og mati á vinnu nemenda.
Nemendur spreyta sig á því að búa til kennsluefni eða nemendaverkefni sem reyna á fjölþætta hæfni og skapandi og gagnrýna hugsun og fjölbreytta miðlun. Nemendur fá sjálfir tækifæri til að nýta fjölbreytta stafræna miðla við lausn þessarra verkefna.
Kennari: Björgvin Ívar Guðbrandsson.
Staður og stund: Laugarnes, 9., 16., 23., og 30. nóv. kl. 9.20- 12.10 og 7., 11., og 14. desember kl. 9.20-12.10.
Tímabil: 9. nóvember - 14. desember 2018.